Garesko zubi erromanikoa

Garesko zubi erromanikoa XI. mendeko arku-zubi bat da, Arga ibaia Garesen zeharkatzen duena, Nafarroa Garaiko Izarbeibarren. Bertatik igarotzen da Donejakue bidea, Garesen elkartzen baitira Orreagatik datorren bide nagusia eta Somportetik datorren adarra. NA-7040 errepidearen eta San Pedro kalearen artean kokatua dago, eta alde zaharreko mendebaldeko sarbidea da. 

 Historia 
XI. mendean eraiki zuten, Antso III.a Gartzeitz Nagusia erregearen emazte Munia Gaztelakoaren aginduz,Edo Gartzia III.a Santxitz Naiarakoa erregearen emazte Estefania Foixkoaren aginduz Donejakue bideko erromesei Arga ibaia zeharkatzea ahalbidetzeko. Herriari gaztelaniazko Puente La Reina («Erreginaren Zubia») izena eman zion.

 Ezaugarriak 
110 metro luze da, eta bertatik 4 metro zabal den galtzada iragaten da. Zubiari erdi puntuko 6 arkuk eta 5 zutarrik eusten diote.

Donejakue bidea egiten duten erromesen deboziozko santuen irudiak ditu zubiak. Bestalde, gurutzea eta harrizko gurutzea ere bazituen, bai eta usadioz espetxeetako presoei laguntza emateko helburuz zubitik igarotzen ziren erromes eta bisitariek euren diru eskaintzak uzteko lekua ere. Mendeak igaro hala, baina, gurtza adierazpen horiek desagertuz joan ziren. 1834. urte arte, zubiaren erdian bazen Puiuko Andre Mariaren edo Txoriaren Ama Birjinaren irudia zuen horma-hobi bat, Txoriaren kondaira deritzonaren gertalekua. 1843an Ama Birjinaren irudia ibaitik hurbil dagoen San Pedro elizara eraman zuten.

 Irudi galeria 

 Oharrak 

 Erreferentziak 

 Ikus, gainera 
 Erromanikoa Euskal Herrian
 Euskal Herriko arkitektura erromanikoen zerrenda

 Kanpo estekak 
 «Garesko Zubi Erromanikoa», Nafarroako Foru Gobernuaren turismo webgunea.

Kategoria:Euskal Herriko zubi erromanikoak
Kategoria:Nafarroa Garaiko kultura ondasunak
Kategoria:Nafarroako zubiak
Kategoria:Argaren gaineko zubiak
Kategoria:Garesko Alde Zaharra
Kategoria:Garesko eraikinak
Kategoria:Oinzubiak
Kategoria:Done Jakue Bideko eraikinak Euskal Herrian
Kategoria:Arku-zubiak
Kategoria:Harrizko zubiak